**ΠΑΝΕΛΛΑΔΙΚΕΣ ΕΞΕΤΑΣΕΙΣ**

**Γ’ ΤΑΞΗΣ ΗΜΕΡΗΣΙΟΥ ΓΕΝΙΚΟΥ ΛΥΚΕΙΟΥ**

**ΤΡΙΤΗ 22 ΙΟΥΝΙΟΥ 2021**

**ΕΞΕΤΑΖΟΜΕΝΟ ΜΑΘΗΜΑ: ΟΙΚΟΝΟΜΙΑ ΠΡΟΣΑΝΑΤΟΛΙΣΜΟΥ**

**ΟΜΑΔΑ ΠΡΩΤΗ**

**ΘΕΜΑ A**

**A1.** Να χαρακτηρίσετε τις προτάσεις που ακολουθούν, γράφοντας στο τετράδιό σας το γράμμα που αντιστοιχεί σε κάθε πρόταση και δίπλα του τη λέξη **Σωστό**, αν η πρόταση είναι σωστή, ή τη λέξη **Λάθος**, αν η πρόταση είναι λανθασμένη.

**α.** Όταν η καμπύλη ζήτησης είναι ισοσκελής υπερβολή, τότε σε όλο το μήκος της καμπύλης ζήτησης η συνολική δαπάνη των καταναλωτών παραμένει σταθερή.

**β.** Το ανερχόμενο τμήμα της καμπύλης του μέσου μεταβλητού κόστους, που βρίσκεται πάνω από την καμπύλη του οριακού κόστους, αποτελεί τη βραχυχρόνια καμπύλη προσφοράς της επιχείρησης.

**γ.** Αύξηση των τιμών των συντελεστών παραγωγής οδηγεί σε μετατόπιση της καμπύλης προσφοράς ενός αγαθού προς τα δεξιά.

**δ.** Με σταθερή τη ζήτηση ενός αγαθού, μια αύξηση της προσφοράς οδηγεί πάντα σε αύξηση της τιμής ισορροπίας.

**ε.** Όταν η καμπύλη ζήτησης είναι τελείως ανελαστική, η τιμή ισορροπίας εξαρτάται αποκλειστικά από τη θέση της καμπύλης προσφοράς.

**Μονάδες 15**

Για τις παρακάτω προτάσεις **Α2** και **Α3** να γράψετε στο τετράδιό σας τον αριθμό της κάθε πρότασης και δίπλα το γράμμα που αντιστοιχεί στη σωστή απάντηση.

**Α2.** Για ένα αγαθό Χ, όταν το εισόδημα μεταβάλλεται από 50.000 σε 55.000 χρηματικές μονάδες, η ποσότητα που ζητείται μεταβάλλεται από 10 σε 8 μονάδες προϊόντος. Η τιμή και οι άλλοι προσδιοριστικοί παράγοντες της ζήτησης παραμένουν σταθεροί. Σ’ αυτήν την περίπτωση:

**α.** η εισοδηματική ελαστικότητα ισούται με -2 και το αγαθό είναι κανονικό.

**β.** η εισοδηματική ελαστικότητα ισούται με +2 και το αγαθό είναι κανονικό.

**γ.** η εισοδηματική ελαστικότητα ισούται με -2 και το αγαθό είναι κατώτερο.

**δ.** η εισοδηματική ελαστικότητα ισούται με +2 και το αγαθό είναι κατώτερο.

**Μονάδες 5**

**Α3.** Για ένα αγαθό Ψ η αγοραία συνάρτηση ζήτησης είναι QD = 140-4Ρ και η αγοραία συνάρτηση προσφοράς είναι QS = 20+4Ρ. Το κράτος επιβάλλει ανώτατη τιμή PΑ = 10 χρηματικές μονάδες:

**α.** το πιθανό καπέλο που θα δημιουργηθεί στην αγορά είναι 5 χρηματικές μονάδες.

**β.** η μέγιστη τιμή στη «μαύρη αγορά» μπορεί να φτάσει έως και 20 χρηματικές μονάδες.

**γ.** στην αγορά θα δημιουργηθεί έλλειμμα 50 μονάδων προϊόντος.

**δ.** στην αγορά θα δημιουργηθεί πλεόνασμα 30 μονάδων προϊόντος.

**Μονάδες 5**

**ΟΜΑΔΑ ΔΕΥΤΕΡΗ**

**ΘΕΜΑ Β**

**Β1.** Ποιες οικονομικές αποφάσεις παίρνει το νοικοκυριό σχετικά με τη χρησιμοποίηση του εισοδήματός του (μονάδες 6) και από ποιους παράγοντες επηρεάζονται αυτές οι αποφάσεις (μονάδες 8);

**Μονάδες 14**

**Β2.** Οι επιχειρήσεις είναι παραγωγικές μονάδες με διάφορες νομικές μορφές, με διαφορετικό μέγεθος και αντικείμενο, στις οποίες ένα ή περισσότερα άτομα παίρνουν αποφάσεις σχετικά με την παραγωγή. Τι προσδιορίζεται με αυτές τις αποφάσεις (μονάδες 5); Ποιος είναι ο αντικειμενικός σκοπός της επιχείρησης (μονάδες 2);

**Μονάδες 7**

**Β3.** Με ποιους τρόπους παρεμβαίνει το κράτος στην οικονομική ζωή των επιχειρήσεων και των νοικοκυριών;

**Μονάδες 4**

**ΟΜΑΔΑ ΤΡΙΤΗ**

**ΘΕΜΑ Γ**

Δίνονται τα παρακάτω υποθετικἀ στοιχεία για την οικονομία μιας χώρας:



**Γ1.** Να μεταφέρετε τον πίνακα στο τετράδιό σας και να συμπληρώσετε τα κενά, όπου υπάρχει ερωτηματικό, παρουσιάζοντας τους κατάλληλους υπολογισμούς.

**Μονάδες 6**

**Γ2.** Με έτος βάσης το 2010:

**i)** Να υπολογίσετε την πραγματική μεταβολή του Ακαθάριστου Εγχώριου Προϊόντος (ΑΕΠ) από το έτος 2010 στο έτος 2011 (μονάδες 2).

**ii)** Να υπολογίσετε την πραγματική ποσοστιαία μεταβολή του ΑΕΠ από το έτος 2010 στο έτος 2011 (μονάδες 2).

**Μονάδες 4**

**Γ3.** Αν έτος βάσης γίνει το 2011, να υπολογίσετε εκ νέου:

**i)** τον δείκτη τιμών και το ΑΕΠ σε πραγματικές τιμές για κάθε έτος (μονάδες 6).

**ii)** την πραγματική μεταβολή και την πραγματική ποσοστιαία μεταβολή του ΑΕΠ από το έτος 2010 στο έτος 2011 (μονάδες 4).

**Μονάδες 10**

**Γ4.** Με έτος βάσης το 2010:

**i)** να υπολογίσετε τον πληθυσμό της χώρας, αν το κατά κεφαλήν ΑΕΠ του έτους 2010 είναι 16.000 χρηματικές μονάδες (μονάδες 2).

**ii)** να υπολογίσετε το πραγματικό κατά κεφαλήν ΑΕΠ του έτους 2011, αν ο πληθυσμός σε σχέση με το 2010 αυξηθεί κατά 10% (μονάδες 3). (Στρογγυλοποίηση στο δεύτερο δεκαδικό ψηφίο).

**Μονάδες 5**

**ΟΜΑΔΑ ΤΕΤΑΡΤΗ**

**ΘΕΜΑ Δ**

Δίνεται ο παρακάτω πίνακας παραγωγής μιας επιχείρησης που λειτουργεί στη βραχυχρόνια περίοδο παραγωγής:



**Δ1.** Να μεταφέρετε τον πίνακα στο τετράδιό σας. Αν στον 5ο εργάτη το Μέσο Προϊόν (ΑΡ) παίρνει τη μέγιστη τιμή του, να συμπληρώσετε τα κενά του πίνακα, όπου υπάρχει ερωτηματικό, παρουσιάζοντας τους κατάλληλους υπολογισμούς.

**Μονάδες 10**

**Δ2. i)** Να διατυπώσετε τον νόμο της φθίνουσας ή μη ανάλογης απόδοσης (μονάδες 3).

**ii)** Σε ποια ποσότητα του μεταβλητού συντελεστή «εργασία» φαίνεται η λειτουργία του νόμου της φθίνουσας ή μη ανάλογης απόδοσης (μονάδα 1); Να δικαιολογήσετε την απάντησή σας (μονάδα 1).

**Μονάδες 5**

**Δ3.** Το μεταβλητό κόστος (VC) της επιχείρησης αποτελείται από τις δαπάνες για εργασία και από τις δαπάνες για πρώτες ύλες. Η αμοιβή της εργασίας είναι w = 3.000 χρηματικές μονάδες και είναι σταθερή για κάθε εργάτη. Το κόστος των πρώτων υλών (c) είναι σταθερό και ίσο για κάθε μονάδα παραγόμενου προϊόντος.

Να βρείτε το σταθερό κόστος (FC) της επιχείρησης αν στο επίπεδο παραγωγής του 5ου εργάτη το οριακό κόστος (MC) είναι 525 χρηματικές μονάδες και το μέσο συνολικό κόστος (ATC) είναι 700 χρηματικές μονάδες.

**Μονάδες 10**